ᐊᓂᔭ ᒪᒃ ᐊ ᐊᑎ ‍ ᐅᑕᑯᓯᔨᒡ ᐊᓂᔭ ᓂᔅᑎᒻ ᐊᑎ ‍ ᒋᓯᑲᔨᒡ ᒋ ‍ ᒪᒧᐎᐅᒡ ᐊᓐᒡ ᒋᔅᒋᓄᐊᒧᐛᑭᓐᒡ᙮
ᒋ ‍ ᐊᑎᓴᑲᐎᓱᐅᒡ ᒪᒂᒡ ᐊᓂᔭ ᐊ ‍ ᒪᒧᐎᒡ ᐛᔅ ᒋ ‍ ᑯᔅᑕᐅᒡ ᐊᓂᔭ ᒍᐤ ᐅᒋᒪᐛ᙮
ᓯᔅᒋᑯᒡ ᒪᒃ ᒋ ᐅᒋ ‍ ᐛᐱᒪᐅᒡ ᒋᓴᓴ ᐊ ‍ ᓂᐳᔨᒋ ᐊᓐᑕ ᐊ ‍ ᑕᒡ᙮
ᒋ ‍ ᐃᑎᑯᐅᒡ ᒪᒃ,
“ᒋᔭᒪᔨᑎᒧᒄ᙮”
ᐃᔅᐱ ᒪᒃ ᑲᒋ ᐃᓯ ‍ ᐛᒋᔭᒪᑦ ᐊᓂᔭ ᐅᒋᔅᒋᓄᐊᒧᐛᑭᓇ ᐊᑯ ᒂ ‍ ᐛᐸᑎᔭᑦ ᐅᑎᒋᔭ ᑭᔭ ᐅᔅᐱᑭᔾ᙮
ᒋᒋᐛ ᒪᒃ ᒋ ‍ ᓯᒋᔭᓱᐅᒡ ᐊᒋ ‍ ᐛᐱᒪᒡ ᐅᑎᐸᔨᒋᒐᓯᒧᐛᐛ᙮
ᒥᓐ ᒂ ‍ ᐃᔨᒪᐊᑦ ᐊᓂᔭ ᐅᒋᔅᒋᓄᐊᒧᐛᑭᓇ ᐊ ‍ ᐃᑕᑦ,
“ᒋᔭᒪᔨᑎᒧᒄ᙮
ᒧᔭᒻ ᓄᑕᐎᔾ ᑲ ᐸᒋ ‍ ᐃᑎᓴᐅᑦ ᒋᔭᒪᔨᑎᒧᐅᓂᒡ ᐃᔅ,
ᑭᔭ ᓂᔾ ᒋᑦ ᐃᑎᓴᐅᑎᓇᐛᐤ ᒋᔭᒪᔨᑎᒧᐅᓂᒡ ᐃᔅ᙮”
ᐊᑯ ᐊᓐᑕ ᐊ ‍ ᑕᔨᒋ ᑲ ᐃᓯ ‍ ᐃᔭᔭᑦ ᒂ ‍ ᐃᑕᑦ,
“ᐅᑎᓇᐧᒄ ᑲ ‍ ᐸᔭᒋᓯᑦ ᐊᒐᐧᒄ᙮
ᐛᐸᔨᑎᒧᐛᒂ ᐊᐛᓐ ᒋᑭ ‍ ᐛᐸᔨᑎᒧᐛᑭᓄᐤ,
ᐊᑲ ᐛᐸᔨᑎᒧᐛᒂ ᐊᐛᓐ ᓇᒪ ᒋᑭ ᐅᒋ ‍ ᐛᐸᔨᑎᒧᐛᑭᓄᐤ᙮”
ᒋᓴᔅ ᑭᔭ ᑥᒥᔅ
ᐊᓐ ᒪᒃ ᐸᐃᒄ ᒋᔅᒋᓄᐊᒧᐛᑭᓐ ᑥᒥᔅ ᑲ ‍ ᐃᓯᓂᐧᑲᓱᑦ ᐊᔭᒡ ᐊ ‍ ᐃᓯᓂᐧᑲᑕᑭᓄᐅᑦ ᐸᐃᒄ ᐊᓐ ᑲ ‍ ᓂᓯᒡ ᒋ ‍ ᐃᓯᓂᐧᑲᑕᑭᓄᐤ,
ᓇᒪ ᐅᒋ ᑕᐤ ᐎᔾ ᒋᓴᓴ ᑲ ‍ ᑎᑯᓯᓂᔨᒋ᙮
ᐊᓂᔭ ᒪᒃ ᐊ ‍ ᐎᑎᒪᑯᑦ ᐊᓂᔭᔪᐛ ᑯᑎᑲ ᒋᔅᒋᓄᐊᒧᐛᑭᓇ ᐊᒋ ‍ ᐛᐱᒪᔨᒋ ᒋᓴᓴ,
ᓇᒪ ᐅᒋ ᑕᑈᑐᐛᐤ᙮
ᒋ ‍ ᐃᑕᐤ,
“ᓇᒪ ᓂᑭ ᐅᒋ ‍ ᑕᑈᑕᓐ ᐸᑐᔅ ᒋ ‍ ᑕᒋᓂᒧᒐ ᐅᑎᒋᔭ ᐊᓐᑕ ᑲ ‍ ᒋᔅᑕᔎᑕᑭᓄᐅᑦ ᑭᔭ ᐸᑐᔅ ᒋ ‍ ᑕᒋᓂᒐ ᐊᓐᑕ ᐅᔅᐱᑲᒡ᙮”
ᔭᓇᐤ ᑕᑐ ᒋᓯᑲᐛ ᒪᒃ ᐃᔅᐱᔅ ᐊᑯ ᒥᓐ ᑲ ‍ ᒪᒧᐎᒡ ᐊᓐᒡ ᒋᔅᒋᓄᐊᒧᐛᑭᓐᒡ᙮
ᑥᒥᔅ ᒪᒃ ᑭᔭ ᐎᔾ ᐊᑯᑕ ᑲ ‍ ᑕᑦ᙮
ᒋ ‍ ᐊᑎᓴᑲᐛᑭᓄᐎᒡ ᔅᑐᐧᑭᓐᒡ ᐃᔭᐱᒡ ᒪᒃ ᒋᓴᔅ ᒋ ᐸᒋ ‍ ᐱᒐᐤ ᒂ ᐸᒋ ‍ ᐅᔅᑎᔅᑯᑲᐳᔅᑐᐛᑦ᙮
ᒂ ‍ ᐃᑕᑦ ᐊᓂᔭ ᑥᒥᓴ,
“ᑕᒋᓇ ᓂᑎᒋᔭ ᑭᔭ ᐅ ᓂᔅᐱᑭᔾ ᐸᒋ ‍ ᑕᒋᓇ,
ᐊᑯᓐ ᐊᑯ ᐃᔅᐱᔅ ᐊᓄᐛᑕ,
ᑕᑈᑕ ᐊᑯ᙮”
ᐊᑯ ᑥᒥᔅ ᒂ ‍ ᐃᑕᑦ,
“ᓂᑎᐸᔨᒋᒐᓯᒻ ᑭᔭ ᓂ ᒋᓴᒪᓂᑐᒻ᙮”
ᒋᓴᔅ ᒂ ‍ ᐃᑕᑦ,
“ᒋ ‍ ᑕᑈᑕᓐ ᐊ ᒥᒄ ᐊ ᐸᒋ ‍ ᐛᐱᒥᔨᓐ᙮
ᓱᐛᔨᑕᑯᓱᐅᒡ ᐊᓐᒡ ᑲ ‍ ᑕᑈᑕᒡ ᐊᑎ ᐊᑲ ᐅᒋ ᐛᐱᒥᒡ᙮”
ᒋᓴᔅ ᐅᒋᔅᒋᓄᐊᒧᐛᑭᓇ ᒥᒐᑦ ᒋ ‍ ᐛᐱᒥᑯᐤ ᒪᒥᔅᑲᒡ ᒐᒂᔪᐤ ᐊ ‍ ᐃᑐᑕᐧᒃ ᐊᑲ ᐅᒋ ᒥᓯᓇᐃᑭᓄᐅᒋ ᐅᑕ ᒥᓯᓇᐃᑭᓂᒡ᙮
ᐊᐅᒄ ᐅᔭ ᑲ ‍ ᒥᓯᓇᐃᑭᓄᐅᒋ ᒐᒋ ᑕᑈᑎᒪᒄ ᐊᐅᒄ ᐅ ᒋᓴᔅ ᒋᓴᒪᓂᑐᐤ ᐅᑯᓴ ᑭᔭ ᑕᑈᔭᔨᒪᒂ ᒐ ‍ ᐊᔭᔭᒄ ᐱᒪᑎᓯᐅᓐ᙮